पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीनेशन को लेकर स्वास्थ्य विभाग ने सेशन बढ़ाने शुरू कर दिए हैं। शनिवार को 18 से 44 की उम्र के लोगों को 10 साइट्स पर वैक्सीन लगाई जाएगी। शनिवार को 2200 युवाओं को वैक्सीन लगाने का लक्ष्य रखा गया है। शुक्रवार को 2 हजार लोगों को वैक्सीन लगानी थी, लेकिन 1372 युवा ही वैक्सीन लगवाने के लिए पहुंचे।
स्वास्थ्य विभाग के पास 18 से 44 वालों की वैक्सीन का स्टॉक भी खत्म होने को है। विभाग को 10 हजार वैक्सीन की डोज मिली थी, जिसमें से 6101 डोज शुक्रवार तक लग चुकी है। शनिवार को 2200 टारगेट रखा गया है। ऐसे में यह डोज शनिवार और रविवार को ही लग सकेगी। फिलहाल 18 से 44 के लिए वैक्सीन की एलोकेशन तक नहीं हुई है।
यदि रविवार तक वैक्सीन की और डोज नहीं मिली तो 18 से 44 की उम्र वालों का वैक्सीनेशन प्रभावित हो सकता है। शुक्रवार को 18 से 44 और 45 से ऊपर वाले 3810 लोगों को वैक्सीन लगाई गई। 45 से ऊपर वालों के लिए विभाग के पास फिलहाल पर्याप्त मात्रा में वैक्सीन उपलब्ध है। वैक्सीनेशन को लेकर युवाओं में उत्साह है और जितने भी स्लॉट विभाग द्वारा ओपन किए जाते हैं, वह प्रतिदिन 3 से 4 घंटे में बुक हो जाते हैं। नरवाना नगर परिषद की चेयरपर्सन सुनीता चोपड़ा व उनके पति समाजसेवी सुदेश चोपड़ा ने शुक्रवार को वैक्सीन की पहली डोज ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn